open-index/open-wikipedia-markdown huggingface dataset:
Merlie Alunan

Si **Merlie M. Alunan** ay isang Pilipinang manunulat at edukador.

## Personal na buhay
Ipinanganak si Merlie Muyco Alunan noong Disyembre 14, 1943 kina Flavio Alunan at Amina Muyco sa Dingle, Iloilo sa Pilipinas. 

Nagtapos si Alunan ng elementarya sa lungsod ng Victorias sa Negros Occidental at ng haiskul sa Ormoc sa Leyte. Noong 1964 ay nakuha niya ang digri ng bachelor sa larangan ng edukasyon sa Unibersidad ng Visayas sa Cebu. Noong 1974 ay natamo niya ang digri ng master sa malikhaing pagsulat sa Unibersidad ng Silliman sa lungsod ng Dumaguete. 

## Manunulat
Ilan sa mga nailathalang aklat ni Melie Alunan ay ang *Sa Atong Dila: Introduction to Visayan Literature*  na isang komprehensibong koleksyon ng mga akdang pampanitikan na katutubo at moderno na nasa pangunahing wikang Bisaya, kabilang na ang Bisaya, Waray, Hiligaynon, Kiniray-a, at Akeanon; at ang *Kabilin: 100 Years of Negros Oriental*, kung saan ay magkatulong sila ni Bobby Flores Villasis na buuin, na isang *coffeetable* na libro na naglalaman ng kasaysayan at kultura ng Negros Oriental na inilabas kasabay ng sentenaryo ng lalawigan.

Ang kanyang mga naisulat na mga tula sa Waray, Bisaya at Inggles at mga gawang pagsasalin ay nakapaloob sa kanyang mga librong *Hearthstone* *Sacred Tree, Amina Among the Angels, Selected Poems, Tales of the Spider Woman, Pagdakop sa Bulalakaw ug Uban Pang mga Balak, Running with Ghosts and Other Poems,* at *Húbad: Ester Tapia.*

Ilan sa mga antolohiyang na-edit ni Merlie Alunan ay ang *Fern Garden: Women Writing in the South,* *Mga Siday han DYVL*, *Our Memory of Water: Words After Haiyan*, *Susumaton: Oral Narratives of Leyte,* *The Dumaguete We Know,* at *Tinalunay: Hinugpong ngaray* (2017).  

## Mga parangal na nakamit
Nakamit ni Merlie Alunan ang anim na *Palanca Awards for Poetry* sa Inggles at isa para sa maikling kuwento sa Cebuano.

Natanggap din niya ang *Philippine National Book Awards* para sa *Best Anthology* sa Waray noong 2017, *Best Book of Poetry* sa Inggles at *Best Anthology* sa Inggles noong 2019, at *Best Translated Book* noong 2024.

Noong 2025 ay kinilala si Merlie Alunan bilang isa sa *12 Royal Society of Literature International Writers* ng *Royal Society of Literature* ng *United Kingdom* at isa sa mga *Outstanding Dumagueteño Awardees* dahil sa kanyang malalim na ambag sa larangan ng literatura*.* 

## Mga sanggunian
## Panlabas na link
Panayam kay Merlie M. Alunan ng *Literature Educators Association of the Philippines Incorporated* (LEAP, Inc.)
Carlos Angeles

Si **Carlos Angeles** ay isinilang sa Lungsod ng Tacloban, Leyte at nagtapos ng pagaaral sa Unibersidad ng Pilipinas. Isa siya sa maraming Pilipino at mga Amerikanong nagkaroon ng antolohiya ng mga tula tulad ng *Six Filipino Poets* ni Caper; *Doveglion Anthology of Best Filipino Poetry* ni Villa; *Literary of Farleigh* ng Dickson University.

Pinamatnugutan niya ang *Sturn of Jewels,* mga piling tula na nagwagi ng Republic Cultural Heritage Award in Literature para sa taong 1964.

Natamo niya ang Palanca Memorial Awards in Poetry noong 1964. Miyembro siya ng maraming organisasyon ng mga mamamahayag tulad ng National Press Club in the Philippines, Overseas Press Club at Overseas Press of America.

Kategorya:Mga manunulat mula sa Pilipinas
Liwayway Arceo Bautista

Si **Liwayway Arceo Bautista**  ay itinuturing na isa sa mga pinakamahusay na kuwentistang babae. Palagiang manunulat siya sa magasing Tagalog na Liwayway. Maybahay siya ni Manuel Prinsipe Bautista, isa ring manunulat at makata sa wikang Tagalog.

Noong 1962 ay nanalo siya ng Palanca Award sa kanyang kuwentong *Banyaga*. Ang kanyang *Uhaw ang Tigang na Lupa* ay nagkamit din ng pangalawang gantimpala sa Palanca Memorial Awards for Literature at nagkaroon din ng palanca award ang kwentong "Canal dela Reina".

Kategorya:Mga manunulat mula sa Pilipinas
Teo Baylen

Si **Teo S. Baylen** ay isinilang sa Noveleta, Cavite noong 21 Enero 1904.

Ayon sa Talaang Bughaw ni A.G. Abadilla at pinagtibay naman ng Surian ng Wikang Pambansa, siya ang *Makata ng Taong 1962 at Taong 1964*.

Nagkamit din siya ng Republic Cultural Heritage Award for Literature noong 1963 at naging Palanca Awardee noong 1965.

Ang aklat-katipunan ng kanyang mga tula ay ang *Pinsel at Pamansing* at *Kalabaw at Buffalo*. Ang *Tinig ng Darating* at *Rx* ay mga aklat-katipunan din ng mga tula ni Baylen. Katatapos pa lamang niya ng haiskul ay nakapagsulat na siya ng humigitkumulang sa 500 mga tula, maikling kuwento at mga sanaysay sa iba't ibang kilalang mga magasin.

Siya ay di lamang kilalang manunulat. Isa rin siyang musikero at kompositor. Ang *Landas ng Kadakilaan*, *Unang Ginang Imelda*, at *Ramon Magsaysay March* ay tatlo sa kanyang -mga pinakapopular na komposisyon.

Kategorya:Mga manunulat mula sa Pilipinas
Francisco Benitez

Si **Francisco Francia Benitez** ang nagtatag at naging unang editor ng *Philippine Journal of Education*. Isa sa mga pinakamaganda niyang naisulat ay ang *What Is An Educated Filipino* na tumalakay sa pagbabago sa ating buhay panlipunan, pagbabago sa edukasyon, mga praktikal na gawain pati na ang masining na pagsasalita at pag-uugali.

Kategorya:Mga manunulat mula sa Pilipinas
Jorge Bocobo

Si **Jorge Cleofas Bocobo** (Oktubre 19, 1886 – Hulyo 23, 1965) ay isang Pilipinong manunulat sa wikang Ingles. Siya ay nakasulat ng maraming talumpati, artikulo at mga aklat sa Batas.
Mahusay siyang sumulat ng sanaysay. Ang halimbawa ng mga sanaysay na kanyang nasulat ay *A Vision of Beauty*, *Filipino Contact with America*, at *College Uneducation*.

Bukod sa pagiging dalubhasang manunulat, si Bocobo ay isa ring iginagalang na edukador. Naging Pangulo siya ng Unibersidad ng Pilipinas at naging miyembro ng gabinete ni Pangulong Manuel L. Quezon.

Kategorya:Mga manunulat mula sa Pilipinas
Jose Bragado

Si **Jose Bragado** ay ipinanganak sa Ilocos Sur noong 25 Agosto 1936. Ang kanyang mga magulang ay sina Emilio Bragado at Timotea Asia.

Kasal siya kay Crispina Balderas. Tinapos niya ang mga kursong AB Journalism sa Manuel Luis Quezon University, Textile Engineering sa Feati University, at AB English sa Far Eastern University.

Isa siyang nobelista, kwentista at makata. Tumanggap siya ng maraming gantimpala sa pagsusulat at kabilang dito ang Pedro Bukaneg Award na ipinagkaloob sa kanya ng Gumil Filipinas noong 1993. Naging pangulo siya ng Gumil Filipinas at Direktor ng Umpil.

Sa kanyang mga nasulat ay mababanggit ang *Pamulinawen*, isang tulang pasalaysay, *Buneng* (Itak), *Kaarigi ti Nasipnget a Rabii* (like the Dark Night), at *Ti Pasala Bantay Ken Ti Ugsal* (The Dance, The Mountain and the Deer).

Kategorya:Mga manunulat mula sa Pilipinas
Carlos Bulosan

Si **Carlos S. Bulusan** ay tubong Binalonan, Pangasinan. Isinilang siya noong 2 Nobyembre 1911 at namatay noong 11 Setyembre 1956 sa Seattle, Washington, Estados Unidos

Ilan sa kanyang mga nasulat ang *America Is In the Heart* (1946), *Chorus From America* (1942) at *The laughter of My Father* (1944).

Ang kanyang nobelang "*America Is In the Heart*"  ay isa sa mga nobelang nagpakita ng paghihirap ng mga immigranteng Pilipino mula sa pang-aabuso ng mga Amerikano at ang mga karanasan ni Bulosan bilang isang manggagawa sa Amerika. Ang nobelang ito ay hindi gaanong pinuri ng mga Pilipino noon sapagkat inilathala ito noong 1946 (panahon kung saan naging malaya na ang Pilipinas mula sa mga Amerikano).

Kategorya:Mga manunulat mula sa Pilipinas

## Mga Sanggunian
Juan Cabreros Laya

Si **Juan Cabreros Laya** ay isang mandudula. Isinilang siya sa San Manuel, Pangasinan noong 12 Hulyo 1911. Ang kanyang mga magulang ay sina Telesforo Laya at Alejandra Cabreros. Siya ang unang punung-gurong Pilipino ng Manila North High School (ngayon ay Arellano High School). 
Ilan sa mga bunga ng kanyang panulat ang *Humiliation of His Children* noong 1931; *Out of Storm* noong 1939; at *His Native Soil* noong 1940 na nanalo ng Unang Gantimpala sa unang Commonwealth Literary Contest sa taon ding iyon

Nanungkulan siya bilang Division Superintendent ng Bataan. Siya binawian ng buhay dahil sa isang aksidente sa sasakyan noong 3 Agosto 1952 sa Bataan.

Kategorya:Mga manunulat mula sa Pilipinas
Tacurong

Ang **Lungsod ng Tacurong ** ay isang ika-5 klaseng lungsod sa lalawigan ng Sultan Kudarat, Pilipinas. Ayon sa , ito ay may populasyon na  sa may  na kabahayan.

## Mga Barangay
Ang Lungsod ng Tacurong ay nahahati sa 20 na mga barangay.

* Baras  
* Buenaflor 
* Calean 
* Carmen 
* D. Ledesma 
* Gansing 
* Kalandagan 
* Lancheta 
* Lower Katungal 
* New Isabela 

* New Lagao 
* New Passi 
* Poblacion 
* Rajah Nuda 
* San Antonio 
* San Emmanuel 
* San Pablo 
* San Rafael 
* Tina 
* Upper Katungal 

## Demograpiko
## Mga sanggunian
## Mga Kawing Panlabas
*Philippine Standard Geographic Code 

Tacurong
Florentino Collantes

Si **Florentino Colantes** ay kinilalang duplero ng kanyang panahon at nahirang na *Ikalawang Hari ng Balagtasan*. Gumamit siya ng sagisag na *Kuntil Butil* sa kanyang pagsusulat ng mga mapanudyong tula na may pamagat na *Buhay Lansangan*.

Taong 1896 nang isilang si Collantes.

Sa pagbigkas ng tula ay may sarili siyang paraan na sinasabing *tatak Collantes*. Ang kanyang mga tulang nasulat ay inuri sa tatlo -tulang liriko, tulang pasalaysay at tulang pambalagtasan. Higit na kinilala ang kanyang kahusayan sa pagsulat ng mga tulang pasalaysay. Halimbawa ng kanyang mga tulang liriko ay *Ang Magsasaka*, *Pangaral sa Bagong Kasal*, *Patumpik-tumpik*; sa tulang pasalaysay naman ay *Lumang Simbahan* at *Ang Tulisan*; sa pambalagtasan naman ay ang *Balugbugan*, *Aguinaldo vs. Quezon*, isang tulang pantuligsa sa larangan ng politika. Ang mga tula ni Collantes ay halos tungkol sa tao kaya karaniwan at madaling unawain.

Bata pa lamang siya ay mahilig na siyang magbasa ng awit at korido at naisaulo niya ang buong pasyon. Sa gulang na 15 taon ay nagsimula na siyang tumula at sumulat sa mga pahayagang Buntot Pagi, Pagkakaisa, Watawat, Pakakak at iba mga babasahin.

Siya ay kapanahon ni Jose Corazon de Jesus at mahigpit niyang kaagaw sa pagiging Hari ng Balagtasan. 
Binawian siya ng buhay noong 1951 sa gulang na 55.

Kategorya:Mga manunulat mula sa Pilipinas
Pedro Bukaneg

Si **Pedro Bukaneg** ay isang dakilang Pilipino na mula sa lupain ng mga Samtoy (bandang Ilocos). Itinuturing siyang unang edukadong Ilokano, orador, musikero, leksikograpo at dalubwika. Siya ang itinuring na *Ama ng Panitikang Ilokano.*

Batay sa haka-haka si Bukaneg ay maaaring isinilang noong taong 1592. Buwan ng Marso, 1592 nang matagpuan siya sa isang tampiping lulutang-lutang sa isang ilog sa pagitan ng bayan ng Bantay at Vigan, Ilocos Sur ng isang labandera. Isang batang lalaki na bukod sa bulag ay pangit pa. Pinaniwalaang si Bukaneg ay biktima ng isang malupit na kaugaliang kapag may kapansanan ang isang bata, ito ay hindi magiging katanggap-tanggap sa Samtoy na noong panahong iyon ay hindi lamang dito nangyayari kung di nangyayari rin sa mga bansang Sparta at Persia.

Idinala ng butihing babae ang bata sa kura paroko ng Bantay, kung saan ay nabinyagan bilang Pedro Bukaneg. Ang Bukaneg ay sinasabing pinaikli ng *nabukaan nga itneg*, ibig sabihin *Christianized heathen.* Hanggang sa ngayon ay di malaman kung sino talaga ang tunay na mga magulang ni Bukaneg. Pinalaki siya ng mababait na paring Agustiniano sa kumbento ng Bantay. Kung bagaman si Bukaneg ay bulag at pangit, siya naman ay pinagkalooban ng maykapal ng pambihirang katalinuhan. Kahanga-hanga ang kanyang kakayahang makatanda ng mga bagay-bagay (retentive memory) at ang kanyang kakayahang manghikayat sa pamamagitan ng kanyang pananalita. Marunong siya ng iba't ibang wika tulad ng Latin, Kastila, Iloko at Itneg (Tinggian). Maging ang mga paring Agustiniano ay humanga sa kanya. Siya ang may-akda ng kilalang epikong Ilokano na ang pamagat ay *Biag ni Lam-ang* na binubuo ng 294 na saknong (stanzas).

Hindi lamang mahusay sa pagtula si Bukaneg, mahusay din siyang orador. Si Bukaneg ang naging guro ng mga paring Agustiniano sa pag-aaral ng wikang Ilokano. Nagsulat si Bukaneg ng mga sermon sa wikang Ilokano at nagsalin ng mga nobena at dasal mula sa latin at Kastila sa wikang Ilokano at tumulong sa paghahanda ng unang katesismo at gramatika sa wikang Ilokano.

Nakalulungkot na ang kanyang mga tula, sermon, dasal at ibang sinulat ay nawala subalit pinaniniwalaang ang malaking bilang ng mga tula sa wikang Ilokano, mga nobena at mga dasal niya ay kinuha ng mga paring Kastila.

Ayon sa tala, si Bukaneg ay namatay noong taong 1630. Iyon ay ikinalungkot ng mga taong may higit na paniniwala sa isang taong tulad niya na nag-aangkin ng pambihirang katalinuhan, para sa walang katapusang pagpaparangal sa kanya ng mga Ilokano, ang popular na patulang pagtatalo sa ibabaw ng tanghalan ay tinawag nilang Bukanegan.

Kategorya:Mga manunulat mula sa Pilipinas
Elsa Coscolluela

Si **Elsa M. Coscolluela** ay mula sa Negros Oriental at nagtapos ng kanyang pagaaral sa Lungsod ng Dumaguete noong 1973. Nakilala siya sa pagsusulat ng mga dula. Nasa kolehiyo pa lamang siya nang malathala sa Philippine Free Press, Asia Philippines Leader at Women's Magazine ang kanyang mga dula. Ang kanyang dulang ''In Frailty's Grace* ay nagwagi ng unang gantimpala sa 1969 CCP Play Writing Contest. Sa 1968 CPMAL nakuha niya ang unang gantimpala para sa dulang *All About Me* . Ang *Her Becoming and Other Poems* ay nakakuha ng ikatlong gantimpala nang sumunod na taon.

Ang kanyang maikling kuwento sa Ingles na pinamagatang *After This, Our Exile* ay nagwagi rin noong 1970. Nagbigay din sa kanya ng karangalan ang kanyang dulang *The Renegade''. Tumanggap din siya ng parangal mula sa Loyola Poetry Writing Contest at Weekly Women's Magazine.

Kategorya:Mga manunulat mula sa Pilipinas
Amador Daguio

Si **Amador Daguio** ay isang kuwentista at makata sa wikang Ingles. Nagturo siya sa University of the East. Kasama si Amador Daguio sa anim na magagaling na makatang Pilipino noong 1894 na ipinalathala ni Leonard Casper.

Isinalin niya ang epikong *Ipugaw* na *Aliguyon* sa Ingles. Ang katipunan ng kanyang mga tula ay nalathala dito sa Pilipinas at sa ibang bansa, ang *The Flaming Lyre* (1959). Ang katipunang ito ay binubuo ng 56 na tulang nauukol sa iba't ibang paksa.
Noong 1998 ang iba pang tula ni Amador Daguio ay isinama ni Manuel Viray sa kanyang aklat ng mga tula na ang pamagat ay *Hearts of the Islands*.

Kategorya:Mga manunulat mula sa Pilipinas
Juan Crisostomo Soto

Si **Juan Crisostomo "Crissot" Caballa Soto ** ay isinilang sa Santa Ines, Bacolor, Pampanga noong 27 Enero 1867. Tinagurian siyang *Ama ng Panitikang Capampangan*. Pambihira ang kanyang kahusayan sa pagtatalong patula sa wikang Capampangan kung kaya ang pagtatalong patula sa wikang Capampangan ay tinawag na *Crissotan* na katumbas ng Balagtasan sa wikang Tagalog. Isa siyang manunulat-makata, mandudula at editor sa wikang Kapampangan.

Bilang mandudula, nagsulat siya ng Moro-moro at sarzuela. Bunga ng kanyang panulat ang sarsuelang *Metung a Perla Quing Burac (Isang Perlas sa Putik) * at ''Pula't Puti*.

Ang mga Moro-morong *Ang Sultana*, *Perla*, *Zapire at Rubi* ay sinulat niya noong mga huling taon ng panahon ng mga Kastila. Gumamit siya ng mga sagisag-panulat tulad ng *Crissot*, *Rubi*, *Natis Belen* at *Vitaliano* sa kanyang mga tula. *Julio Agosto* at *Lacan Batbat* naman sa kanyang mga artikulo.

Sumulat din siya ng isang dulang hango sa *Romeo at Julieta* ni Shakespeare at pinamagatang *Ing Pamaquiasaua Ning Mete* (*The Marriage of the Dead*). Ang *Sigalot* ang pinakamaganda sa kanyang mga akda. Ito ay sinulat niya sa loob ng bilangguan. Nakasulat din siya ng English-Spanish-Pampango Dictionary sa tulong ni Modesto Joaquin. Ang *Alang Dios'' ang namukud-tanging sarsuwela ni Juan Crisostomo Soto na nagpanhik sa kanya ng salapi. Ito'y itinanghal sa Teatro Zabina.

Ang iisahing yugtong dulang katatawanan na may pamagat na *Nanu Tang Male Cu* (Ano ba'ng Malay Ko) ang kahuli-hulihang nasulat niya nang nasa banig na siya ng karamdaman.

Binawian siya ng buhay noong 12 Hulyo 1918 dahil sa sakit sa puso.

Kategorya:Mga manunulat mula sa Pilipinas
Julian Cruz Balmaseda

Si **Julian Cruz Balmaceda** ay itinuturing na isa sa mga haligi ng panitikang Pilipino dahil sa malaking kontribusyon niya sa sariling panitikan. Siya ay isang makata, mandudula, kuwentista, mangangatha, nobelista at mananaliksik-wika. Naging patnugot siya ng Surian ng Wikang Pambansa.

Isinilang si Balmaceda sa Orion, Bataan noong 28 Enero 1895. Nag-aral siya sa Colegio de San Juan de Letran. Natapos siya ng dalawang taong pag-aaral ng Batas sa Escuela de Derecho.
Sa gulang na labing-apat ay nagwagi na sa isang timpalak ang kanyang dulang *Ang Piso ni Anita*, isang dulang musikal na ang paksa ay tungkol sa pagtitipid.
Pinaksa rin ni Balmaceda sa kanyang mga dula ang pilosopiya ng sosyalismo, kagalingang-bayan at pangkasaysayan.

Sa kanyang mga dula ay lalong kilala ang *Sa Bunganga ng Pating*, tumutuligsa ito sa mga nagpapautang na labis magpatubo. Mula rin sa kanyang panitik ang *Sangkwaltang Abaka*, *Dahil sa Anak*, *Budhi ng Manggagawa*, *Musikang Tagpitagpi*, *Ang Bagong Kusinero*, at iba pa. Sa nobela ay mababanggit ang *Himagsikan ng mga Puso at Tahanang Walang Ilaw*. Ang katipunan ng mga tulang kanyang nasulat ay tinawag niyang *Pangarap Lamang*. Kasama sa katipunang ito ang *Marilag na Guro*, *Sa Bayan ni Plaridel*, *Magsasaka*, *Nasaan Ka*, *Bakit*, *Ulila*, *Anak ni Eba*, at marami pang iba. Ginamit niya ang sagisag na *Alpahol* sa kanyang pagsusulat.
Ang huli niyang naisulat ay isang tula na ang pamagat ay *Punungkahoy*.

Siya ay binawian ng buhay noong 18 Setyembre 1947 sa gulang na 52.

Kategorya:Mga manunulat mula sa Pilipinas
José de la Cruz

Si **José de la Cruz** o ***Huseng Sisiw*** ang binigyan ng karangalang *Hari ng mga Makata* sa katagalugan. Isinilang siya sa Tondo, Maynila noong 20 Disyembre 1746. Hindi siya nakapag-aral ngunit sa sariling pagsisikap ay natuto ng *Katon at Cartilla*, Doctrina Cristiana, Pilosopiya at Teolohiya.

Kinilala siya sa kahusayang sumulat ng mga tula kaya marami ang nagpaturo sa kanya ng pagtutugma ng mga salita. Ikinapit sa kanya ang taguring *Huseng Sisiw* dahil kung may nagpapagawa sa kanya ng patulang liham ng pag-ibig, ang hinihingi niyang kabayaran ay sisiw. Siya ang guro ni Balagtas sa pagtula.

Isa ang kanyang pangalan sa tatlong pangalang kakabit ng Korido sa kasaysayan ng Panitikan. Ang dalawa niyang mga kasama ay sina Francisco Balagtas at Ananias Zorilla.

Mula sa kanyang panulat ang mga koridong *Clarito, Adela at Florante*, *Flora at Clavela*, *Doce Pares de Francia*, *Rodrigo de Villas*, at ang popular na *Historia Famoso de Bernardo Carpio*.

## Maaring bisitahin
* Mga Dakilang Pilipino, ni Jose N. Sevilla sa *Project Gutenberg*

Kategorya:Mga manunulat mula sa Pilipinas
Aniceto dela Merced

Si **Padre Aniceto dela Merced** ay isinilang sa Baliwag, Bulacan. Isa siya sa mga unang sumulat ng Pasyon. Ang kanyang pasyon na nasulat noong 1858 ay may pamagat na *Pasyon de Nuestro Jesucristo*. Dahil sa kinakitaan ito ng kahusayan ng mga saknong at kadalisayan sa paggamit ng mga pananalita, ipinalalagay na pinakapampanitikan sa lahat ng pasyong unang nasulat. Itinuturing ang pasyon ni Padre Aniceto dela Merced na *Landmark of Tagalog Poetry*.

Kategorya:Mga manunulat mula sa Pilipinas
Andres Cristobal Cruz

Si **Andres Cristobal Cruz** ay kilalang makata at kwentista. Ang kalipunan ng kanyang mga nasulat na tula na may pamagat na *Estero Poems* ay nalimbag noong taong 1961.

Noong 1964 ay lumabas naman ang katipunan ng mga kuwento na may pamagat na *White Wall*.
Ang magaganda niyang mga tula ay *Flower by the Estero*, *Evening Song*, *Dusk*, *Night on the Estero*, at *Dawn*.

Isinilang siya sa Dagupan, Pangasina, ngunit lumaki siya sa Tundo, Maynila at nag-aral sa Rizal Elementary School at Torres High School, kung saan siya naging manunulat para sa pahayagan ng nasabing paaralan. Nagtapos siya sa Unibersidad ng Pilipinas. Siya’y nagsulat para sa mga babasahing Manila Chronicle, Sunday Times, Saturday Mirror, Weekly Women’s Magazine, Counterpoint, Liwayway, at Isyu. Isinulat niya ang mga nobelang Ang Tundo Man May Langit Din at Uliliang Pangarap. Nagkamit siya ng Araw ng Maynila Award, Gawad Balagtas ng Unyong ng mga Manunulat sa Pilipinas, Republic Cultural Heritage Award, at TOYM Award. Siya ay pumanaw noong ikapito ng Enero 2007 sa edad na pitumput-apat dahil sa sakit sa puso.

Kategorya:Mga manunulat mula sa Pilipinas
Isabelo de los Reyes

Si **Isabelo delos Reyes** ay kabilang sa tatlong panahon ng Panitikang Tagalog: sa Panahon ng Propaganda, Panahon ng Himagsikan at Panahon ng mga Amerikano. Tinagurian din siyang *Ama ng Sosyalismo sa Pilipinas at *Ama ng mga Iloko*.

Siya ay isang mamamahayag, manunulat, manananggol at pinuno ng mga manggagawa. Siya ang nagtatag ng *Iglesia Filipina Independiente*. Nagtamo siya ng gantimpala sa Exposicion sa Madrid dahil sa kanyang *El Folklore Filipino*.

Ang ilan pa sa kanyang mga naisulat ay *Las Islas Bisayas en la Epoca de la Conquista*, *Historia de Ilocos* , *La Il Sensacional Memoria Sobre La Revolucion Filipina*,*Ang Singsing ng Dalagang Marmol'' at iba pa.

Anak siya ni Elias delos Reyes at ni Leona Florentino, ang unang makatang babae ng Ilocos Sur.

Kategorya:Mga manunulat mula sa Pilipinas
Kategorya:University of Santo Tomas alumni
Kategorya:Colegio de San Juan de Letran alumni
Ricaredo Demetillo

Si **Ricaredo Demetillo** ay isa sa mahuhusay at nakikilalang makata sa wikang Ingles pagkatapos ng digmaan.

Nag-aaral pa lamang siya sa Unibersidad ng Pilipinas at Siliman University ay kinilala na siya bilang pambihirang makata.

Ang kanyang mga piling tula ay natitipon sa *No Certain Weather*, *La Via*, *Daedalus and Poems*, *Barter in Panay*, at *The Authentic Voice of Poetry*.
Ang kanyang *No Certain Weather* ay katatagpuan ng kanyang mga sonetong nasulat. Sa *Daedalus and Other Poems* ay matatapuan ang kanyang mga huling tulang sinulat.

Ang *La Via* ay katipunan ng mga tulang nagsasaad ng ispiritwal na paglalakbay ng tao sa lupa. Ang *Barter in Panay* ay isang epiko tungkol sa pagdating dito sa Pilipinas ng labing isang datung taga-Borneo na bumili ng Panay.

Ang *Authentic Voice of Poetry* ay tungkol naman sa kanyang konsepto sa kagandahan at ang kanyang ginawang panunuri sa makabagong panulat.

Kategorya:Mga manunulat mula sa Pilipinas
Lina Espina Moore

Si **Lina Espina-Moore** ay isang nobelista at kuwentista.

Ipinanganak siya noong 20 Mayo 1919 sa Cebu. Nagtapos siya ng kursong Bachelor of Arts sa Southern College na ngayon ay University of Southern Philippines. Nag-aral din siya ng abogasya at Foreign Service sa Far Eastern University habang nagtatrabaho sa Malacañang Press Office.

Sa edad na labindalawa ay sinulat na niya ang isang dulang ang pamagat ay *Rizalina*, isang dulang tungkol sa buhay ni Rizal. Siya rin ang gumanap na pangunahing tauhan nang ito ay itanghal.

Sa edad na labingwalo, naisulat niya ang kanyang unang kuwento na nailathala sa Philippine Graphic, at may pamagat na *Just Like Any Dream.* Ang kuwentong ito ay nagbigay sa kanya ng sampung pisong gantimpala.

Labing-isang nobela ang naisulat niya sa wikang Cebuano.
Ang ilan sa mga ito ay: *Kain Kutob Ang Kalipay* (How Long Will Happiness Lasts?); *Paghalad* (Offering); *Pinaghigugma* (Love); *Ang Balay Nga Baraha* (House of Cards) at iba pa. Ang dalawang nobelang kanyang nasulat ay *Heart of the Lotus* (1970) at *A Lion in the House* (1980).

Ang koleksiyon ng kanyang mga tula ay pinamagatang *Cuentos.*

Kategorya:Mga manunulat mula sa Pilipinas
Reynaldo Duque

Si **Reynaldo Duque** ay isang manunutat ng maikling kuwento, tula, nobela, sanaysay, iskrip sa radyo, telebisyon, pelikula at komiks.

Isinilang siya sa Candon, Ilocos Sur. Nakapaglathala ng humigit-kumulang sa 300 maiikling kuwento sa *Banawag*, *Liwayway*, *Pambata*, ''Parent's Digest*, *Asia Magazine, Observer*, *Sagisag*, *Focus Philippines* at *Giliw Magazine*.

Isa siyang premyadong manunulat na tumanggap ng gantimpala mula sa Palanca Memorial Awards for Literature at GUMIL. Ang *Gamugamo sa Lampara ni Julio Madarang* ay mula sa kanyang panulat. Una itong nasulat sa wikang Ilokano at pagkatapos ay isinalin sa Tagalog. Nailathala ito sa Liwayway noong 29 Disyembre 1986 at 5 Enero 1987. Nanalo ito ng Unang Gantimpala sa Sentrong Pangkultura ng Pilipinas (*Cultural Center of the Philippines''), Gawad sa Panitikan sa Maikling Kuwento noong 1987.

Kategorya:Mga manunulat mula sa Pilipinas
Eulogio Dua

Si **Eulogio M. Dua** ay isinilang sa Pampanga, Cotabato (ngayon ay Lungsod ng Cotabato, Maguindanao) noong 11 Marso 1909. Isa siyang manunulat ng sanaysay. Kinagiliwan niyang magsulat ng mga sanaysay tungkol sa mga napapanahon at kontrobersiyal na isyu ng kanyang panahon. Gaano man kakontrobersiyal ang mga isyung kanyang tinatalakay sa kanyang mga sanaysay, iyon ay nilalagyan niya ng bahid katatawanan. Naniniwala rin siya na ang pag-aaral ay hindi nagiging kabagut-bagot kung ito ay sasamahan ng kaunting katatawanan.

Kaakit-akit at masigla ang tono ng kanyang mga sanaysay. Simpleng wika ang kanyang ginagamit sa pagsusulat kaya't madaling maunawaan. Nagbibigay siya ng mga konkretong halimbawa na madaling naiuugnay ng mga mambabasa sa mga tunay na pangyayari sa buhay. Ang karaniwang nagiging paksa ng kanyang mga sanaysay ay mga obserbasyon, mga karanasan at tungkol sa mga bagay na kanyang natutuklasan sa buhay, kaugalian at kalikasan ng mga karaniwang tao sa mga karaniwang lugar o pook.

Maliit pa siya ay mahilig na siyang tumula at bumigkas ng mga berso. Sa edad na 12 ay nakasulat na siya ng mga tula sa wikang Hiligaynon. Ang kanyang ina ay tubong Pototan, Iloilo kaya doon siya lumaki. Sa mababang paaralan ay lagi siya ang nangunguna sa klase. Nang siya ay nasa mataas na paaralan ay nagsulat na siya ng mga tula at maikling kuwento sa pahayagan ng paaralan.

Nang makatapos siya ng mataas na paaralan ay nagsulat na siya sa pang-araw-araw na pahayagang nalalathala sa Iloilo. Ang unang artikulong nasulat niya ay lumabas sa Philippine Free Press noong 1928. Nagtapos siya ng kanyang pag-aaral sa Philippine Normal School noong 1933. Natuto siya ng *journalism* sa pamamagitan ng *self study* kung ana ang kanyang nababasa 'tV agad niyang ginagawa upang matutuhan. Nakapagsusulat siya kahit maingay ang kanyang kapaligiran. Naging regular siyang manunulat ng magasing *Hiligaynon*, *Evening News*, *Times Week* at ng *Philippine Free Press*. Halimbawa ng mga sanaysay na sinulat niya ay ''Oshagatu Japan's Festival of Festivals* na nailathala sa Pillars noong Disyembre, 1944 at *Who Could Forget Enero 3?* na lumabas sa *Sentinel'' noong 3 Pebrero 1949.

Kategorya:Mga manunulat mula sa Pilipinas
Marjorie Evasco

Si **Marjorie Evasco** ay isinilang sa Maribojoc, Bohol noong 21 Setyembre 1953. Nagtapos siya ng kursong *Bachelor of Arts in English* sa Divine Word College sa Tagbilaran, Bohol noong 1973 at ng *Masteral Degree in Creative Writing* sa Siliman University noong 1982.

Siya ay nagturo sa Unibersidad ng De La Salle. Siya ang nagtatag ng isang organisasyon ng mga kababaihan na tumutulong sa publikasyon ng mga koleksiyon ng mga naisulat ng mga babaing manunulat, na kung tawagin ay *Writers Involved in Creating Cultural Alternatives (WICCA)*.

Ang kanyang mga tulang nasulat ay kasama sa isang katipunan na pinamagatang *Forbidden Fruit*, koleksiyon ng mga erotikong literatura ng mga kababaihan noong 1992.
Ang kanyang sarHing koleksiyon ng mga tula ay may pamagat nit *Kung Ibig Mo* (If You Desire).

Kategorya:Mga manunulat mula sa Pilipinas
Jaime de Veyra

Si **Jaime Carlos Diaz de Veyra** (4 Nobyembre 1864 – 7 Marso 1963) ay isang kilalang periodista, politiko at humawak ng ibat-ibang sangay ng pamahalaan.

Siya ang kauna-unahang naging Patnugot ng Surian ng Wikang Pambansa. Nanungkulan siya llklkbilang Patnugot ng SWP sa loob ng humigit-kumulang sa apat na taon mula 1937 hanggang 1941. Isa rin siya sa mga tagapagbalangkas at tagapagtatag ng wikang pambansa nakikilala ngayon sa tawag na Filipino.

Nagsulat siya ng isang artikulo na nalathala sa *The Tribune* noong 30 Disyembre 1939. Ito ay isang sanaysay na kinapapalooban ng mga katanungan sa mga nag-aalinlangan at tumututol na Tagalog ang maging batayan ng Wikang Pambansa.

Kategorya:Mga manunulat mula sa Pilipinas
Zoilo Galang

Si **Zoilo Mercado Galang** (Hulyo 27, 1895 – 1959) ay isang manunulat mula sa Pampanga, Pilipinas. Kinikilala siya bilang isa sa mga nangunang manunulat na Pilipino na gumamit ng wikang Ingles. Siya ang may-akda ng *A Child of Sorrow*, ang kauna-unahang nobelang Pilipino na nasulat sa Ingles, na inilathala noong 1921.

## Talambuhay 
### Unang yugto ng buhay 
Ipinanganak si Galang noong Hulyo 27, 1895 sa bayan ng Bacolor, Pampanga, kina Santiago Galang at Vicenta Mercado. Isinilang siya noong huling yugto ng pananakop ng Espanya sa Pilipinas, at sa kanyang kabataan ay naimpluwensiyahan siya ng parehong kulturang Kastila at Amerikano. Natapos niya ang kanyang pag-aaral sa Paaralang Elementarya ng Bacolor Noong 1925, kumuha rin siya ng mga espesyal na kurso sa panitikan sa Unibersidad ng Pilipinas upang higit pang linangin ang kanyang kakayahang pampanitikan.

## Mga sanggunian
Kategorya:Mga manunulat mula sa Pilipinas
Kategorya:Mga Kapampangan
Jose Garcia Villa

Si **Jose Garcia Villa** ay isinilang sa Singalong, Maynila noong 5 Agosto 1908. Kilala siya sa sagisag na *Doveglion*. Kinilala sa pamahalaan bilang Pambansang Alagad ng Sining sa Panitikan noong 12 Hunyo 1973. Ang unang koleksiyon ng kanyang mga tula na lumabas noong 1942 ay pinamagatang *Have Come, Am Here* na nalathala sa Estados Unidos ay umani ng malaking pagkilala.

Ang *Footnotes to Youth* ay isa ring koleksiyon ng mga tula ni Villa na lumabas naman noong 1933. Kilala si Villa bilang manunulat ng maikling kuwento at makata sa wikang Inggles.

Napakarami niyang tinanggap na mga gawad at gantimpala dahil sa kanyang mga tula. Tinanggap niya mula sa Pamantasan ng Pilipinas ang pinakamataas na gawad-akademiko, ang *Doctor of Humane Letters, Honoris Causa*, dahil sa kanyang nagawa at naisulat sa larangan ng panitikang Pilipino at Ingles.

Kategorya:Mga manunulat mula sa Pilipinas
Kategorya:Mga pambansang alagad ng sining ng Pilipinas
Rene Estrella Amper

Si **Rene Estella Amper** ay isinilang  noong 18 Oktubre 1940 sa Boljoon, Cebu. Nag-aral siya ng Pilosopiya sa Unibersidad ng San Carlos noong 1960. Lumipat siya sa South Western University noong 1962 upang mag-aral ng medisina.

Naging miyembro siya ng ''Diliman Writers' Workshop* noong 1968. Nakapag-ambag si Amper ng mga tula sa panitikang Pilipino. Ang unang aklat ng kanyang mga tula ay ang *Twelve Palmas* na lumabas noong 1969.
Nahinto siya sa pagsusulat noong panahon ng Martial Law. Ang kanyang *Collected Palmas* ay nalathala noong 1990.

Naging aktibo siya sa pagsusulat ng mga tula sa Cebuano. Ang unang koleksiyon ng kanyang mga tula sa wikang Cebuano ay ang *Payag Ibabaw sa Hangin* (*Hut Over the Wind*) noong 1991. Ang *All Else is Grass'' ay isang koleksiyon ng kanyang mga tula na nagkamit ng Ikalawang Gantimpalang Carlos Palanca Memorial Awards for Literature noong 1989.

Kategorya:Mga manunulat mula sa Pilipinas
Teodoro Gener

Si **Teodoro E. Gener** ay kasama sa pangkat ng mga makatang makaluma o konserbatibo tulad nina Deogracias Rosario at Jose Corazon de Jesus sa *Samahang Ilaw at Panitik*. Isa siyang makata, nobelista mananagalog mula sa Bulacan. Siya ang nagsalin sa Tagalog ng nobelang Kastila na Don Quijote Dela Mancha. Ito ang itinuring niyang Obra Maestra. Tinagalog din niya ang sinuring *Kodigo Penal.*

Ang pagkakasalin niya sa Tagalog ng *Don Quijote* ang nagbigay sa kanya ng higit na karangalan sapagkat pinag-kalooban siya ng gantimpala ng *Companya Tabacalera*.

Kabilang sa mga tulang naisulat niya ay *Ang Guro*, ''Ako'y Pilipino*, *Ang Masamang Damo*, *Ang Buhay*, Ang Matanda sa Nayon at *Ang Pag-ibig*. Akda niya ang isang aklat na ginagamit sa panulaang Tagalog na ang pamagat ay *Ang Sining ng Tula* na lumabas noong 1958.

Ang katipunan ng kanyang mga tula ay pinamagatang *Salamisim*. Tradisyunal siyang manunulat ng tula, tagasunod siya ni Balagtas sa pagtula subalit sa pagbabago ng panahon, nagbago rin ang anyo ng kanyang tula - sinubukan niya ang malayang taludturan.

Noong 13 Nobyembre 1936, ang Commonwealth Act no. 184 ay napasa na nagtatag sa **Institute of National Language** o **Surian ng Wikang Pambansang**  http://panitikan.com.ph/organizations/kwf.htm  na inatasang  magsuri at magsaliksik sa pagbuo ng isang wikang pambansa. Ang wikang Tagalog ang napili na maging basehan para sa wikang pambansa.

Si **Teodoro Gener**, kasama ang iba pa mula sa **Institute**, ay gumawa at naglabas ng mga mahahalagang sulatin patungo sa layuning magbuo ng pambansang wika ng Pilipinas. Ilan sa mga sinulat ni **Teodoro Gener** ay  ang *Duplo't Balagtasan* ( 1949 ),  *Essentials of Tagalog* ( 1940 ), *Our National Language: Studies in Grammar* ( 1940 ), *Ang Kudlit at Tatas ng Wikang Tagalog* ( 1940 ), at *Taluntunan ( Balangkas ng Balarila )''.

Ang kalye Teodoro Gener sa panuukan ng E. Rodriguez Sr. Avenue, sa Lungsod ng Quezon, Metro Manila ay napangalanan bilang pagkilala kay Teodoro E. Gener sa kanyang kontribusyon sa wikang Pilipino.

Kategorya:Mga manunulat mula sa Pilipinas
Wilfrido Maria Guerrero

Si **Wilfrido Ma. Guerrero** (22 Enero 1910 – 28 Abril 1995) ay isang Filipinong mandudula, direktor, guro, at artistang panteatro. Siya ay nagsulat ng higit kulumang isang daang dula, at apatnapu't isa roon ay nailathala na. Ang mga dulang hindi pa nailathala ay naibrodkast sa radyo o 'di kaya ay naisadula na sa iba't ibang parte ng Pilipinas.

Ang kanyang mga dula ay mahahanap sa iba't ibang koleksyon ng likhang panliteratura: labintatlong dula (unang nailathala noong 1947), walong ibang dula (1952), pitong iba pang mga dula (1962), labindalawang bagong dula (1975), ang aking paboritong labinisang dula (1976), apat na pinakabagong dula (1980), at ang Retribusyon at walo pang ibang piling mga dula (1990). Si Guerrero ay naglathala rin ng isang biograpiya ng kanyang pamilya, Ang mga Guerrero ng Ermita (1988).

Ilan sa mga dula ni Guerrero ay naisalin at nailathala sa wikang Tsino, Italyano, Espanyol, Tagalog, Bisaya, Ilocano, at Waray. Anim sa kanyang mga dula ay nailathala na sa iba't ibang bansa tulad ng: Kalahating Oras sa loob ng Kumbento sa Pasadena Playhouse, California; Ang Tatlong mga Daga sa Unibersidad ng Kansas; Ang Nahatulan sa Oahu, Hawaii; Isa, Dalawa, Tatlo sa Unibersidad ng Washington, Seattle; Wanted: Isang Chaperon sa Unibersidad ng Hawaii; at Ang Hindi Pagkakasundo sa Sydney Hawaii.

Kategorya:Mga manunulat mula sa Pilipinas
Eriberto Gumban

Si **Eriberto Gumban** ay binigyan ng karangalang maging *Ama ng Panitikang Bisaya*. Tubong Iloilo, nakasulat siya ng maraming moro-moro at komedya sa wikang Bisaya. Ang kanyang mga moro-morong nasulat ay *Ang Mutya Nga Matin-ao* (*Ang Makinang na Alahas*) *Ang Yawa Nga Bulawan* (*Ang Dimonyong Ginto*) at *Ang Salamin San Pamatan-on* (*Ang Salamin ng Kabataan*).
Ang kanyang mga komedya ay *Carmelina*, *Felipro* at *Clodones*.

Kategorya:Mga manunulat mula sa Pilipinas
Jose Maria Hernandez

Si **Jose Maria Hernandez** ay manunulat at guro. Nag-aral siya ng pagsulat at pagtatanghal ng dula sa Amerika. Kilalang dula niya ang *Panday Pira*, isang dulang makasaysayang may 3 yugto.

Ang iba pang sinulat na dula ni Jose Ma. Hernandez ay *The Olive Garden*, isang dulang hango sa Bibliya; *Night Wind*, *Sunrise in the Farm*, *The Empty House*, *Prelude to Dapitan*, at *White Sunday*.

Nagkamit ng gantimpala sa Palanca Memorial Award in literature ang dulang *White Sunday*.

Kategorya:Mga manunulat mula sa Pilipinas
Pedro Gatmaitan

Si **Pedro Gatmaitan** ay isang makata ng mga tulang liriko. Siya ay may isang katípúnan ng kanyang mga tula na pinamagatang *Tungkos ng Alaala* na nalimbag noong taóng 1912. Siya ang unang nakásúlat ng tulang pasalaysay na *Kasal*.

Ang pagiging makata ni Gatmaitan ay minana niya sa kanyang ama na isang makatang taga-Bulacan. Sa kanyang ama niya natutuhan ang tungkol sa berso.

Si Gatmaitan ang unang gumamit ng lalabing-animin at lalabingwaluhing pantig sa panuluan.

Bukod sa pagiging makata ay naging mamamahayag, tagaulat, at patnugot din si Gatmaitan ng babasahíng *Alitaptap.*

Kategorya:Mga manunulat mula sa Pilipinas
Hermogenes Ilagan

Si **Hermogenes Ilagan** ay kinilalang *Ama ng Dulaang Tagalog*. Kapanahon siya ni Severino Reyes. Tulad ni Reyes, isa rin siya sa masigasig na tagapagtaguyod ng sarsuelang Tagalog.

Siya ang ninuno ng mga Ilagan na kinikilala sa larangan ng pagtatanghal sa radio, pelikula at telebisyon -sina Robert Arevalo, Jay Ilagan, Liberty Ilagan at ang noo'y sumikat na si Eddie Lat Ilagan.

Isinilang si Hermogenes Hagan sa Bigaa, Bulacan. Nag-aral siya sa Ateneo de Manila. Natuto siya ng musika sa kanyang ama na si Simplicio Ilagan, may-ari ng isang banda ng musiko.
Si Hermogenes Ilagan ang nagtatag ng *Samahang Ilagan* na nagtanghal ng mga sarsuela sa iba't ibang lalawigan ng Luzon tulad ng Laguna, Bulacan, Nueva Ecija at Tayabas (ngayon ay Quezon).

Mga sariling akda ni Ilagan ang itinanghal ng samahan gaya ng *Dalawang Hangal*, *Biyaya ng Pag-ibig*, *Despues de Dios, El Dinero*, *Dalagang Bukid* at iba pa.
Malaki ang nagawa ni Ilagan upang ang sarsuela ay tanggapin ng madla at iwan ang panunood ng Mora-moro.

Karaniwang romantiko ang mga dula ni Ilagan tulad ng pinakapopular na *Dalagang Bukid*. Mayroon din siyang mga dulang pampolitika at mapang-uyam. Ang *Lucha Electoral*, *Ilaw ng Katotohanan* at *Gobernador* ay mga pampolitika samantalang ang *Isang Uno Cera*, *Ang Buhay nga Naman* ay mga mapang-uyam.

Kategorya:Mga manunulat mula sa Pilipinas
Magdalena Jalandoni

Si **Magdalena G. Jalandoni** sa Jaro, Iloilo. Ang kanyang mga magulang ay sina Gregorio Jalandoni at Francisca Gonzaga. Isinilang siya noong 27 Mayo 1891.

Sampung taon pa lamang siya nang magsimulang magsulat. Hindi siya nakatapos ng mataas na pag-aaral subalit dahil sa taglay na katalinuhan ay natutong magsulat. Dahil sa pambihira niyang kakayahan sa pagsusulat ay natamo niya ang mga gantimpalang: *Republic Cultural Award for Literature* (Unang Gantimpala), *Pro Ecclesis et Pontife* (*Papal Award*), *Hiyas Award* mula sa Iloilo Cultural Research Foundation at *Certificate of Appreciation* mula sa  SUMAKELAN.

Halimbawa ng tulang kanyang nasulat ay ang *Ang Ermita sa Baryo*. Mula rin sa kanyang panulat ang nobelang *Ang Mga Tunuk San Isa Ca Bulaklak*.

Kategorya:Mga manunulat mula sa Pilipinas
Maria Kabigao

Si **Maria Kabigao** ay kilala sa tawag na *Manding Karya*. Isa siyang guro, manunulat noong panahon ng mga Amerikano.

Naging patnugot siva ng pahayagang Babaye. Siya ang sumulat ng *Ang Panid ni Manding Karya* at isa sa mga kilalang nasulat niya ay ang *Gugma sa Inahan*.

Bago siya namatay noong taong 1962, nakasulat na siva ng mahigit-kumulang sa isang daang kuwento at mga tulang hinangaan ng mga Cebuano.

Kategorya:Mga manunulat mula sa Pilipinas
Maximo Kalaw

Si **Maximo Valerio Manguiat Kalaw** (1891-1955) ay dating Dekano sa Kolehiyo ng Sining at Agham sa Unibersidad ng Pilipinas (1920-1937) at Pinuno ng Kagawaran ng Agham Pampolitika (1916-1937) bago siya nahalal na kinatawan sa National Assembly ng Pilipinas mula 1935-1941.  Nagtapos siya ng B.A. sa George Washington University, LL.B. sa Georgetown University at Ph.D. sa University of Michigan at bumalik sa Pilipinas upang maging propesor, manunulat at tagapayo sa mga independence missions na pinangunahan nila Manuel Quezon at Sergion Osmena. Naging editor din siva ng *College Folio*, ang unang pahayagang lumabas sa Unibersidad ng Pilipinas.  Siya and kauna-unahang visiting professor ng Pilipinas (sa University of Michigan noong 1923-1924).

Isa sa kanyang mga naisulat ay ang *My Ideal University*. Dito ay binanggit niya ang pagsang-ayon sa pagdadala ng pamantasan sa pamayanan.

Ang karamihan sa kanyang mga nasulat ay mga aklat na tungkol sa politika at pamahalaan. Sumulat din siya ng dula. Ang itinuturing na pinakamahusay niyang dula ay ang *The Filipino Rebel* na ang paksa ay himagsikan.

Kategorya:Mga manunulat mula sa Pilipinas
Domingo Landicho

Si **Domingo G. Landicho** ay kabilang na sa mga makabagong kuwentista. Sa kanyang mga kuwento ay mababakas ang impluwensiya sa kanya ng dalawang kultura -kanluranin at silanganin.

Ang kanyang istilo sa pagsusulat ay maalab, maligoy at may halong pagkaartipisyal.
Madalas siyang magwagi sa mga patimpalak sa Panitikan. Ang kanyang kuwentong *Elias at Salome* ay isa sa mga nagkamit ng Gantimpalang Palanca noong 1969.

Ang katipunan ng kanyang mga kuwento ay isang aklat na pinamagatang *Himagsik* (1972).

Kategorya:Mga manunulat mula sa Pilipinas
Hilaria Labog

Si **Hilaria Labog** ay isinilang noong 14 Enero 1890 sa Samal, Bataan. Naging kasapi siya ng samahang *Ilaw at Panitik*, *12 Panitik*, *Mithi ng Bataan*, at *Aklatang Balagtas*.

Nag-aral siya sa Tondo Secondary School, Tondo Grammar School at Escuela Municipal.
Ang nobela niyang *Lumang Kumbento* ay nagtamo ng gantimpala sa patimpalak sa nobela ng *Liwayway*. Obra Maestra niya ang *Kabayanihan*. Ang kanyang maikling kuwentong *Walang Maliw* ay kasama sa 50 Kuwentong Ginto ng *50 Kuwentong Ginto ng Batikang Kuwentista*.

Kategorya:Mga manunulat mula sa Pilipinas
Francisco Lacsamana

Si **Francisco Lacsamana** at taga-Concepcion, Tarlac . Isinilang siya noong 2 Abril 1877.

Isa siya sa mga tahimik na matandang tanod ng Panitikang Tagalog subalit nagtataglay ng magagandang katangian -simple at kagalang-galang sa pananalita.

Naging kawani siya ng *Surian ng Wikang Pambansa* at naging kasapi ng *Aklatang Bayan*. Siya ang may-akda ng walang kamatayang nobelang *Anino ng Kahapon*.

Naglingkod siya bilang manunulat ng mga pahayagang *La Patria* at *El Renacimiento Filipino*, *Muling Pagsilang*, *Taliba* at ang *Sampagita*.

Ang kanyang kuwentong *Kung Magturo ang Pag-ibig* ay kasama sa katipunang *50 Kuwentong Ginto ng 50 Batikang Kuwentista* na pinamatnugutan ni Pedrito Reyes.

Kategorya:Mga manunulat mula sa Pilipinas
Iluminado Lucente

Si **Iluminado Lucente** ay kinikilala   bilang pangunahing mandudula sa literaturang Waray.

Una siyang nag-aral sa Colegio de San Jose sa Tanawan, Leyte. Ang kanyang mataas na paaralan ay sa Liceo de Manila at Colegio Mercantel ng Manuel Jhocson kung saan siya ay nagtapos ng may karangalan.

Naging patnugot siya ng kauna-unahang pahayagang Waray na ipinalimbag sa Leyte noong 1901, ang *Kaadlawon*.
Bilang mamamahayag, pinagmalasakitan niyang bigyan ng solusyon ang mga panlipunan at pampolitika na problema at binatikos ang moral ng lipunan sa kanyang panahon.

Naging Alkalde siya ng Tacloban at kinilala siya sa kanyang katapatan at mga mabubuting nagawa sa pamahalaang local.

Nakasulat siya ng mga tula at humigit-kumulang sa 30 dula. May pagkasarkastiko ang himig ng mga sinulat niyang saynete at sarsuela. Karaniwang ang kanyang mga dula ay pumupuna sa moral at mga kahinaan o kabiguan ng mga Waray. Ilan sa mga dulang karapat-dapat banggitin ay ang *Up Limit Pati An Gugma* (*Love is off Limit Too*); *Abugho* (*Jealousy*); *Diri Daraga, Diri Bulo, Diri Imasaw-an* (*Not a Maiden, Not a Widow, Not a Married Woman*).

Kategorya:Mga manunulat mula sa Pilipinas
Angela Manalang Gloria

Si **Angela Manalang Gloria** ay tubong Guagua, Pampanga subalit lumaki na sa Bicol na siyang pinanirahan ng kanyang mga magulang mula noong taong 1914. Sa gulang na labing-isang taon ay nabasa na niya ang lahat ng aklat na local sa aklatan ng Legaspi, Albay. Nag-aral siya sa Saint Agnes Academy sa Legaspi at nagpatuloy ng pag-aaral sa Saint Scholastica's College sa Maynila. Sa gulang na labing-anim nakapaglathala na
siya ng kanyang mga tula sa ''Women's Outlook*.

Naimpluwensiyahan siya ng kanyang guro sa Ingles, si C. V. Wickers na siyang gumabay sa kanyang pagsusulat ng mga tula.
Nakilala siya sa pagiging makata sa kolehiyo nang magwagi siya sa *Literary Contest* at malathala ang kanyang tula sa *Sunday Tribune*, *Philippine Collegian* at *Herald Mid-week Magazine*.

Lalo siyang nakilala sa larangan ng panulaan noong panahon ng Komonwelt dahil sa kanyang mga tulang liriko. Naipalimbag
ang isang katipunan ng kanyang mga aklat ng tula noong 1940 at dahil sa kagandahan nito ay muling naipalimbag noong 1950.

Ang karamihan sa kanyang mga tula ay lumabas sa *The Philippine Herald* at *The Philippine Magazine''.

Kategorya:Mga manunulat mula sa Pilipinas
Zlaté Klasy

sa Rehiyon ng Trnava.]]

**Zlaté Klasy** () ay isang bayan at munisipalidad sa Distrito ng Dunajská Streda sa Rehiyon ng Trnava sa Timog-Kanluran ng Slovakia.

## Kasaysayan
Batay sa mga nakasulat sa kasaysayan historical records ng bayan, una itong nabanggit noong 1352. 

## Heograpiya
Nakalatag ang munisipalitad sa tayog na 124 metro at sumasakop sa 17.991km². Mayroon itong populasyon na may 3,599 na mga mamamayan.

## Kambal na bayan ng Zlaté Klasy
Ito ang mga kambal na bayan ng Zlaté Klasy:

*  Ecser, Hungary

## Sanggunian
*http://www.statistics.sk/mosmis/eng/run.html
Emilio Antonio

Si **Emilio Martinez Antonio** ay isinilang sa Bambang, Bulacan noong 11 Disyembre 1903. Isa siyang kinilalang mahusay na makata
at nobelista. Ibinigay sa kanya ang karangalang *Hari ng Balagtasan* noong taong 1954 nang talunin niya ang nobelistang si Nemesio Caravana na isa ring makata sa isang balagtasang ginanap sa *Philippine International Fair* sa Maynila.

Si Mar Antonio ay pinarangalan din
bilang *Poet Laureate* ng *Liwayway Magasin* noong 22 Mayo 1938. Nagbigay sa kanya ng karangalang ito ang kanyang tulang may pamagat na *Ang Nayon Ko*. Sa taong iyon ay natamo niya ang karangalang *Makata ng Diwang
Ginto*.

Binawian siya ng buhay sa kanyang tahanan sa Quiapo, Maynila noong 13 Mayo 1967.

Kategorya:Mga manunulat mula sa Pilipinas
Patricio Mariano

Si **Patricio Mariano** ay isinilang  sa Santa Cruz, Maynila noong 17 Marso 1877. Bata pa lamang ay kinakitaan na siya ng hilig sa pagpipinta at musika subalit habang lumalaki ay nahilig sa pagsusulat.

Bilang manunulat ang kanyang obra maestra ay ang dulang *Anak ng Dagat*. Kinilala siya hindi lamang sa pagsusulat ng mga dula. Isa rin siyang batikang makata, mamamahayag, nobelista at tagapagsalin mula sa wikang Kastila.

Ang kanyang dulang *Silanganan* ay nagtamo ng gantimpalang ipinagkaloob ng samahan ng mga Manunulat sa Tagalog. Ang iba pa niyang mga akda ay *Ang Sampagita*, *Dalawang Pag-ibig*, *Buhay Mandudula*, ''Luha't Dugo*, *Buhay Dapo*, *Huwag Lang Lugi sa Puhunan* at iba pa.

Nakasulat siya ng humigit-kumulang sa 60 dula ayon sa mga tala. Gumawa rin siya ng pangalan sa larangan ng sarsuela.

*Ang Anak Dalit*, at *Tulisan'' ay dalawa lamang sa mga tula ni Patricio Mariano bilang inakata.

Binawian ng buhay si Patricio Mariano sa edad na 58.

Kategorya:Mga manunulat mula sa Pilipinas
Kategorya:Mga rebolusyonaryo mula sa Pilipinas
Modesto de Castro

Si **Padre Modesto de Castro** ay itinuring na pangunahing manunulat noong ika-19 na daantaon.  Tubong Biñan, Laguna, kinilala siya dahil sa kanyang angking kakayahan sa pagsulat ng mga sermong pampolitika na kanyang binibigkas at nang tumagal ay sinulat para malathala.

Pambihira ang kanyang angking talino. Ang katipunan ng mahuhusay na sermon ni Padre de Castro na humuhubog sa kagandahang-asal ay pinamagatang Platicas Doctrinales. Ito ay binubuo ng 26 mahuhusay na sermon.

Naging kura paroko si Padre de Castro ng Katedral ng Maynila at pagkatapos ay ng Naic, Cavite. Kilalang akda ni Padre de Castro ang *Urbana at Felisa*. Ilan pa sa kanyang mahahalagang akda ay ang *Coleccion de Sermones*, *Exposicion de la Siete Palabras*, at *Novena de San Pedro*.

Kategorya:Mga manunulat mula sa Pilipinas